Document ID: /roh_data/filtered/swiss_laws_in_ROHinterleaved.jsonl.gz/23378

This text was translated from DE into Rumantsch Grischun.

Die Verfahrensleitung gewährt auf Gesuch ganz oder teilweise die unentgeltliche Rechtspflege:a. der Privatklägerschaft für die Durchsetzung ihrer Zivilansprüche, wenn sie nicht über die erforderlichen Mittel verfügt und die Zivilklage nicht aussichtslos erscheint;b. dem Opfer für die Durchsetzung seiner Strafklage, wenn es nicht über die erforderlichen Mittel verfügt und die Strafklage nicht aussichtslos erscheint. Die unentgeltliche Rechtspflege umfasst:a. die Befreiung von Vorschuss- und Sicherheitsleistungen;b. die Befreiung von den Verfahrenskosten;c. die Bestellung eines Rechtsbeistands, wenn dies zur Wahrung der Rechte der Privatklägerschaft oder des Opfers notwendig ist. Im Rechtsmittelverfahren ist die unentgeltliche Rechtspflege neu zu beantragen. Fassung gemäss Ziff. I des BG vom 17. Juni 2022, in Kraft seit 1. Jan. 2024  (AS 2023 468; BBl 2019 6697). Fassung gemäss Ziff. I des BG vom 17. Juni 2022, in Kraft seit 1. Jan. 2024  (AS 2023 468; BBl 2019 6697). Eingefügt durch Ziff. I des BG vom 17. Juni 2022, in Kraft seit 1. Jan. 2024  (AS 2023 468; BBl 2019 6697).

Sin dumonda conceda la direcziun da la procedura dal tuttafatg u per part la giurisdicziun gratuita:a. a l’accusader privat per far valair sias pretensiuns civilas, sch’el n’ha betg ils meds finanzials necessaris e sch’il plant civil na para betg dad esser invan;b. a la victima per far valair ses plant penal, sch’ella n’ha betg ils meds finanzials necessaris e sch’il plant penal na para betg dad esser invan. La giurisdicziun gratuita cumpiglia:a. la liberaziun da la prestaziun da pajaments anticipads e da cauziuns;b. la liberaziun dals custs da procedura;c. la nominaziun d’in assistent giuridic, sche quai è necessari per defender ils dretgs da l’accusader privat u da la victima. En la procedura da meds legals sto la giurisdicziun gratuita vegnir dumandada da nov. Versiun tenor la cifra I da la LF dals 17 da zer. 2022, en vigur dapi il 1. da schan. 2024 (AS 2023 468; BBl 2019 6697). Versiun tenor la cifra I da la LF dals 17 da zer. 2022, en vigur dapi il 1. da schan. 2024 (AS 2023 468; BBl 2019 6697). Integrà tras la cifra I da la LF dals 17 da zer. 2022, en vigur dapi il 1. da schan. 2024 (AS 2023 468; BBl 2019 6697).